Aerodrom Charles de Gaulle
<s>Aerodrom Charles de Gaulle (francuski: Aéroport de Paris-Charles-de-Gaulle) ili Aerodrom Roissy (IATA: CDG, ICAO: LFPG) je najveći francuski aerodrom koji se nalazi u Roissy-en-Franceu 23 km sjeveroistočno od centra Pariza.</s>

<s>Taj aerodrom je pravi mali grad sa 4 ogromna terminala, garažama, hotelima i vlastitom željeznicom za kretanje po tom kompleksu.</s>

<s>Charles de Gaulle je 2011. opslužio ukupno 60,970.551 putnika.</s>

<s>Historija 
Radovi na gradnji aerodroma započeli su u augustu 1968. godine izgradnjom cesta i mostova preko autoputa A1.</s>

<s>Rad na kompleksu zgrada za aerodrom započeo je krajem 1970., tad su izgrađeni hangari za Air France i Union de transports aériens i terminal za teret.</s><s>Izgradnja prve piste od 3,600 metara, i pripadajućih rulnih pista započela je 1. augusta 1969.</s>

<s>Pista 1 svečano je otvorena 9. septembra 1971.</s><s>Zemljani radovi na Pisti 2 započeli su 1972. godine.</s>

<s>Do septembra 1973. izgradnja je bila gotova.</s><s>Aerodrom je nazvan Paris Nord, a kasnije Roissy, u oktobru 1973. odlučeno je da se aerodrom zove po legendarnom francuskom predsjedniku Charlesu de Gaulleu, koji je umro prije četiri godine.</s>

<s>Nakon osam godina izgradnje aerodrom je otvoren 8. marta 1974.</s><s>Pet dana kasnije, u 6:51 ujutro 13. marta sletio je prvi avion TWA B747 iz New Yorka sa 60 putnika.</s>

<s>Ispočetka se Air France ograničio na nekoliko domaćih i evropskih linija Bordeaux, Nica, Toulouse, London, Ženeva, Frankfurt, Torino, Lisabon, vremenom je rastao broj interkontinentalnih linija.</s><s>Istovremeno je i puno drugih kompanija prebacilo svoje letove sa aerodroma Le Bourgeta i Orlya na Charles de Gaulle.</s>

<s>U prvoj godini rada aerodrom je opslužio 2,5 miliona putnika i 131,000 tona tereta.</s>

<s>Charles de Gaulle i londonski Heathrow postali su 21. januara 1976. prvi aerodromi iz kojih su poletjeli Concordi za Rio de Janeiro i Bahrein.</s>

<s>Aerodrom je 1976. opslužio 7,5 miliona putnika i otvorio drugu pistu.</s>

<s>Između 1981.-2003. izgrađen je i proširen Terminal 2, dogradnjom terminala 2B (1981.), 2A (1982.), 2D (1989.) i 2C (1993.)
Dotadašnja kompanija Aéroport de Paris koja je upravljala aerodromom 1989. postala je Aéroports de Paris (Aerodromi Pariza).</s>

<s>Puštanje u rad dva modula Terminala 2F 1998. (2F1) i 1999. (2F2).</s>

<s>Izgradnja kompleksa sjedišta Air Franca na Terminalu 2 dovršena je 1995.</s>

<s>Između 1997.-2000.izgrađene su dvije nove paralelne piste.</s>

<s>Terminal 2E djelomično je završen i otvoren 2003.</s>

<s>Najstariji Terminal 1 potpuno je obnovljen 2005.</s>

<s>Izvori</s>

<s>Vanjske veze</s>

<s>Welcome to Paris Charles de Gaulle airport (CDG) (službene stranice)</s>

<s>Charles de Gaulle
Saobraćaj u Parizu
Građevine u Parizu</s>

